CELEX: 31982R1551
Language: el
Date: 1982-06-08 00:00:00
Title: Κανονισμός (EOK) αριθ. 1551/82 τού Συμβουλίου τής 8ης Ιουνίου 1982 περί αναστολής τής εφαρμογής τών οροφών πού καθορίστηκαν από τόν κανονισμό (EOK) αριθ. 3804/81 γιά τίς εισαγωγές ορισμένων προϊόντων καταγωγής Μάλτας

Avis juridique important

|

31982R1551

Κανονισμός (EOK) αριθ. 1551/82 τού Συμβουλίου τής 8ης Ιουνίου 1982 περί αναστολής τής εφαρμογής τών οροφών πού καθορίστηκαν από τόν κανονισμό (EOK) αριθ. 3804/81 γιά τίς εισαγωγές ορισμένων προϊόντων καταγωγής Μάλτας  

Επίσημη Εφημερίδα αριθ. L 172 της 18/06/1982 σ. 0007 - 0007

***** ΚΑΝΟΝΙΣΜΟΣ (ΕΟΚ) αριθ. 1551/82 ΤΟΥ ΣΥΜΒΟΥΛΙΟΥ  της 8ης Ιουνίου 1982  περί αναστολής της εφαρμογής των οροφών που καθορίστηκαν από τον κανονισμό (ΕΟΚ) αριθ. 3804/81 για τις εισαγωγές ορισμένων προϊόντων καταγωγής Μάλτας  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,  την πρόταση της Επιτροπής,  Εκτιμώντας:  ότι, δυνάμει του άρθρου 2 του παραρτήματος Ι της συμφωνίας συνδέσεως της Ευρωπαϊκής Οικονομικής Κοινότητος με τη Μάλτα, η Κοινότης με τον κανονισμό (ΕΟΚ) αριθ. 3804/81 (1) καθόρισε οροφές στις οποίες υποβάλλονται κατά τη διάρκεια του 1982 οι εισαγωγές ορισμένων προϊόντων καταγωγής Μάλτας· ότι το άρθρο αυτό προβλέπει ότι, αν κατά τη διάρκεια δύο συνεχών ετών το ύψος των εισαγωγών ενός προϊόντος, οι οποίες υπάγονται σε οροφή, είναι κατώτερο του 90 % του καθορισθέντος ύψους, η Κοινότης αναστέλλει την εφαρμογή της εν λόγω οροφής·  ότι από τις κοινοτικές στατιστικές καταστάσεις, που αφορούν τα έτη 1980 και 1981, προκύπτει ότι το ύψος των εισαγωγών ορισμένων προϊόντων οι οποίες υποβάλλονται σε οροφές δεν έφθασε, κατά τη διάρκεια αυτών των δύο ετών, το 90 % του καθορισθέντος ύψους των οροφών· ότι, κατά συνέπεια, η Κοινότης πρέπει να αναστείλει, από 1 Ιανουαρίου 1982, την εφαρμογή των οροφών οι οποίες έχουν καθοριστεί για τις εισαγωγές των εν λόγω προϊόντων· ότι πρέπει, εντούτοις, να συνεχισθεί η παρακολούθηση της εξελίξεως αυτών των εισαγωγών μέσω στατιστικής επιτηρήσεως,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από 1 Ιανουαρίου 1982 αναστέλλεται η εφαρμογή των οροφών οι οποίες επιβλήθηκαν με το άρθρο 1 του κανονισμού (ΕΟΚ) αριθ. 3804/81 για τις εισαγωγές ετέρων υφασμάτων βαμβακερών της κλάσεως 55.09 του Κοινού Δασμολογίου και εξωτερικών ενδυμάτων πλεκτών, συμπληρωμάτων πλεκτών της ενδύσεως και ετέρων πλεκτών ειδών μη ελαστικών ουδέ συνδεδυασμένων μετά καουτσούκ της κλάσεως 60.05 του Κοινού Δασμολογίου, που αναγράφονται, αντίστοιχα, υπό το αύξοντα αριθμό Ι Μ 2 και Ι Μ 4 στο παράρτημα του εν λόγω κανονισμού. Οι ανωτέρω εισαγωγές εξακολουθούν να υπόκεινται σε κοινοτική επιτήρηση.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στο Λουξεμβούργο, στις 8 Ιουνίου 1982.  Για το Συμβούλιο  Ο Πρόεδρος  M. EYSKENS  (1) ΕΕ αριθ. L 382 της 31. 12. 1981, σ. 13.